Zhu Shilin

Zhu Shilin (kinesisk: 朱石麟, pinyin: Zhū Shílín; født 27. juli 1899 i Taicang i provinsen Jiangsu i Kina, død 5. januar 1967 i Hongkong) var en kinesisk filmregissør og manusforfatter. Mellom 1930 og 1964 forestod han minst åtti filminnspillinger.

Han begynte sin karriere i 1930 i Shanghai ved filmstudioet Lianhua. Blant hans verker var Guo feng (1935, redigert sammen med Luo Mingyou), med skuespillerne Li Lili, Ruan Lingyu og Zheng Junli.

Etter annen verdenskrig dro Zhu til Hongkong og grunnla sammen med sin kollega Fei Mu filmselskapet Longma. To av hans filmer er blitt fremhevet som særlig betydningsfulle: Qing gong mi shi (Sorrows of the Forbidden City) (1948), og Zhong qiu yue (Festival Moon) (1953).

 Referanser 

 Eksterne lenker 


Kategori:Kinesiske filmregissører
Kategori:Personer fra Suzhou
Kategori:Kinesiske manusforfattere